KUNSILL TAL-UNJONI EWROPEA Brussell, 14 ta' Ottubru 2009 14329/1/09 REV 1 (Presse 289) P 115 (OR. en) Dikjarazzjoni mill-Presidenza f'isem l-Unjoni Ewropea dwar esekuzzjonijiet imminenti ta' minorenni fl-Iran L-Unjoni Ewropea qed turi tħassib serju dwar ir-rapporti tal-esekuzzjoni imminenti ta' Behnoud Shojaee u Safar Angoti, li nstabu ħatja u kkundannati għall-mewt għal reati imwettqa meta kienu minorenni. L-UE tttenni l-komunikazzjoni mgħoddija tagħha mal- Gvern tar-Repubblika Islamika tal-Iran dwar iż-żewġ każijiet, kif ukoll id-Dikjarazzjoni tagħha tat-8 ta' Settembru 2009. L-UE tinnota wkoll li l-esekuzzjoni ta' Abbas Hosseini, ikkundannat ukoll għall-mewt għal reat imwettaq meta kien minorenni, skedata li sseħħ fil-5 ta' Ottubru, ġiet ikkanċellata. Madankollu, is-Sur Hosseini jibqa' fir-riskju imminenti tal-esekuzzjoni. li dawn l-esekuzzjonijiet tal-impenji L-UE internazzjonali tar-Repubblika Islamika tal-Iran, speċifikament il-Patt Internazzjonali dwar id-Drittijiet Ċivili u Politiċi u l-Konvenzjoni dwar id-Drittijiet tat-Tfal, li t-tnejn b'mod ċar jipprojbixxu l-esekuzzjoni ta' minorenni jew nies li kienu kkundannati għal reati mwettqin meta kienu minorenni. ikunu kontravenzjoni diretta L-UE tħeġġeġ lir-Repubblika Islamika tal-Iran biex jibdlu l-pieni tal-mewt għas-Sur Shojaee u s-Sur Angoti, biex tabolixxi l-użu tal-piena tal-mewt għal reati mwettqa qabel l- età ta' tmintax u saħansitra li temenda l-leġislazzjoni tagħha biex tinġieb f'konformità mal- konvenzjonijiet internazzjonali dwar id-drittijiet tal-bniedem li l-Iran irratifika, inkluż fil- Konvenzjoni dwar id-Drittijiet tat-Tfal u l-Patt Internazzjonali dwar id-Drittijiet Ċivili u Politiċi. L-UE ttenni l-pożizzjoni dejjiema tagħha kontra l-piena tal-mewt fiċ-ċirkostanzi kollha u tfakkar li kwalunkwe żball jew nuqqas tal-ġustizzja fl-applikazzjoni tal-piena kapitali jirrappreżenta t-telf irreparabbli u irriversibbli ta' ħajja ta' bniedem. Il-Presidenza tkompli tappella lill-awtoritajiet Iranjani biex jabolixxu kompletament il-piena tal-mewt u, fl-istess waqt, biex jistabbilixxu moratorju dwar l-esekuzzjonijiet kif imħeġġeġ mir-riżoluzzjonijiet 62/149 u 63/168 tal-Assemblea Ġenerali tan-Nazzjonijiet Uniti. Il-Pajjiżi Kandidati t-Turkija, il-Kroazja* u dik li kienet ir-Repubblika Jugoslava tal- Maċedonja*, il-Pajjiżi tal-Proċess ta' Stabbilizzazzjoni u Assoċjazzjoni u kandidati potenzjali l-Albanija, il-Bosnja-Ħerzegovina, il-Montenegro, is-Serbja, u l-pajjiżi tal- EFTA, membri taż-Żona Ekonomika Ewropea, l-Islanda, il-Liechtenstein u n-Norveġja, kif ukoll l-Ukraina, u r-Repubblika tal-Moldova, jallinjaw ruħhom ma' din id-dikjarazzjoni. * Il-Kroazja u dik li kienet ir-Repubblika Jugoslava tal-Maċedonja jibqgħu jagħmlu parti mill-Proċess ta' Stabbilizzazzjoni u Assoċjazzjoni.
Extracted from Brussell__14_ta__Ottubru_2009_Dikjarazzjoni_mill-Presidenza_f_isem_l-Unjoni_Ewropea_dwar_esekuzzjonijiet_imminenti_ta__minorenni_fl-Iran.pdf